Tibor Huszár

Tibor Huszár (* 16. jún 1952, Reca – † 11. september 2013, Modra) bol slovenský fotograf.

Absolvoval katedru fotografie pražskej FAMU pod vedením profesora Jána Šmoka. Už pred štúdiom i počas neho fotografoval pre rôzne časopisy a médiá. S úspechom dokumentoval aj divadelný život - vyhral Svetové trienále divadelnej fotografie v Novom Sade (1983). Začiatkom deväťdesiatych rokov odišiel do New Yorku, kde pracoval ako nezávislý fotograf a pedagóg. Vydal publikácie Cigáni (1993), Portréty (1995), Koloman Sokol (1998), Portréty (2000) a mnohé ďalšie.

Na sklonku života žil a pôsobil na Slovensku. Viedol fotografický ateliér študentov Fakulty masmediálnej komunikácie UCM v Trnave.

Referencie

Iné projekty

Externé odkazy 
 oficiálna stránka Tibora Huszára/
 O Tiborovi Huszárovi rozpráva vo svojej relácii Pálenica jeho priateľ Boris Filan

Slovenskí fotografi
Osobnosti z Rece